വേള്ഡ് മലയാളി ഫെഡറേഷന് കുളത്തൂപ്പുഴ സര്ക്കാര് ആശുപത്രിക്കായി ജനറേറ്റര് വാങ്ങിനല്കി കുളത്തൂപ്പുഴ : കുളത്തൂപ്പുഴ സര്ക്കാര് ആശുപത്രിക്ക് വേള്ഡ് മലയാളി ഫെഡറേഷന് ജനറേറ്റര് വാങ്ങിനല്കി. കൂടാതെ തെന്മല, കുളത്തൂപ്പുഴ, ആര്യങ്കാവ്, അച്ചന്കോവില് ആശുപത്രികള്ക്ക് കോവിഡ് പ്രതിരോധ കിറ്റുകളുടെ വിതരണവും നടന്നു. വേള്ഡ് മലയാളി ഫെഡറേഷന് സ്ഥാപക ദിനത്തോടനുബന്ധിച്ചായിരുന്നു വിതരണം. കുളത്തൂപ്പുഴ സര്ക്കാര് ആശുപത്രിയിലെ വൈദ്യുതിബന്ധം തകരാറിലായതിനാല് പ്രവര്ത്തനം നിലയ്ക്കുമെന്ന സ്ഥിതി സംജാതമായതിനെ തുടര്ന്നാണ് ഫെഡറേഷന് സഹായവുമായി എത്തിയത്.ആശുപത്രിയില് നടന്ന ചടങ്ങ് പി.എസ്.സുപാല് എം.എല്.എ. ജനറേറ്റര് ഏറ്റുവാങ്ങി ഉദ്ഘാടനം ചെയ്തു. ജില്ലാപഞ്ചായത്ത് അംഗം കെ.അനില്കുമാര് അധ്യക്ഷനായി. കോവിഡ് പ്രതിരോധ കിറ്റുകള് ബ്ലോക്ക് പ്രസിഡന്റ് രാധാ രാജേന്ദ്രന് ഏറ്റുവാങ്ങി. The post വേള്ഡ് മലയാളി ഫെഡറേഷന് കുളത്തൂപ്പുഴ സര്ക്കാര് ആശുപത്രിക്കായി ജനറേറ്റര് വാങ്ങിനല്കി first appeared on MalayalamExpressOnline.